***Svatko ima pravo na slobodu mišljenja, savjesti i vjere; to pravo uključuje slobodu da se mijenja vjera ili uvjerenje i slobodu da se, bilo pojedinačno ili u zajednici s drugima, javno ili privatno, iskazuje svoja vjera ili uvjerenje poučavanjem, praktičnim vršenjem, bogoslužjem i obredima.***

**Članak 18. Opće deklaracije o ljudskim pravima**

***Kažu da je Voltaire jednom prigodom u Parizu naletio na procesiju te je zastao i skinuo šešir. Kad je njegov znanac izrazio čuđenje zbog toga čina, podsjetivši ga da je upravo on najpoznatiji protivnik Crkve svoga doba, otac prosvjetiteljstva je, kažu, ovako odgovorio: “Bog i ja ne razgovaramo, ali se međusobno pozdravljamo.”  
I premda u to vrijeme još nije postojao Svjetski dan vjerskih sloboda – koji se u našem dobu obilježava posljednje subote u siječnju – iz ove anegdote možemo vidjeti da je u ondašnjem Parizu svatko imao svoj komadić vjerske slobode: vjernici da sudjeluju u procesiji, a Voltaire da bira hoće li tu procesiju pozdraviti ili neće.***

*„Kad su odvodili komuniste, nisam digao glas jer nisam komunist. Kad su odvodili Židove, nisam digao glas jer nisam Židov. Kad su odvodili katolike, nisam digao glas jer nisam katolik. A kad su došli po mene, više nije bilo nikoga da digne glas za mene.“*

**Ovako je misao o vjerskoj slobodi sročio njemački pastor Martin Neimmöller.**

****

***„Svatko ima pravo na svoj odabir, ma koliko se on sviđao ili ne sviđao drugima, a kad se s time susretnemo bit ćemo u prilici testirati svoju sposobnost prihvaćanja različitog i drugačijeg od nas samih.“***